NARVA LINNAVALITSUS

KORRALDUS

Narva Linnavalitsuse 11.01.2017.a  

korralduse nr 19-k „Narva linna 2017. aasta eelarve  lisas 4                 

ettenähtud toetuste väljamaksmisest“ muutmine                                                                 06.2017                                                    
1. Asjaolud ja menetluse käik

Narva Linnavalitsus kinnitas 11.01.2017.a korraldusega nr 19-k Narva linna 2017.a eelarve lisas 4 loetletud toetuste väljamaksmise graafiku.

Narva Linnavolikogu muutis 15.06.2017 määrusega nr 9 Narva linna 2017.a eelarvet. Sellega seoses on vajalik muuta Narva Linnavalitsuse 11.01.2017.a korraldusega nr 19-k kinnitatud graafikut.
Vastavalt Narva Linna Arenduse ja Ökonoomika Ameti 19.06.2017 taotlusele nr 5.1-10/6417, Narva Linnavalitsuse Kultuuriosakonna 21.06.2017 taotlusele nr 2.1-4/6517 Narva Linnavalitsuse Linnamajandusameti 20.06.2017 taotlusele nr 1-7/6478 on vaja muuta Narva Linnavalitsuse 11.01.2017.a korraldusega nr 19-k kinnitatud graafikut ja esitada see uues redaktsioonis.
2. Õiguslikud alused 

Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. Narva Linnavolikogu 15.12.2016 määruse „Narva linna 2017. aasta eelarve kinnitamine“ nr 31 § 8 alusel on linnavalitsusel õigus piirata linnaeelarves ettenähtud kulude tegemist. Lisa 4 „Narva linna 2017. aasta eelarves ettenähtud toetuste väljamaksmine“ on kinnitatud Narva Linnavolikogu 15.12.2016 määrusega „Narva linna 2017. aasta eelarve kinnitamine“ nr 31 ja haldusmenetluse seaduse § 64 alusel.
3. Otsus

3.1 Muuta Narva Linnavalitsuse 11.01.2017.a korraldusega nr 19-k kinnitatud graafikut ja esitada see uues redaktsioonis.
3.2 Narva linna ametiasutustel Narva linna 2017.a eelarve lisas 4 ettenähtud toetuste väljamaksmisel lähtuda lisas esitatud graafikust.
4. Rakendussätted

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

Tarmo Tammiste 
                                                    

Linnapea 


                                                                          Üllar Kaljuste

                                                                                                                                    Juriidilise teenistuse juhataja

